Wopomnjensku taflu za Korlu Bohuwěra Šěcu w Rachlowje wotkryli
Rachlow (SN/JaW). Serbski přirodospytnik Korla Bohuwěr Šěca ma wot soboty swoje wopomnišćo z taflu w ródnym Rachlowje. Wo to postarachu so 80 lět po smjerći publicista a wyšeho wučerja Domowinska skupina Rachlow-Mješicy, wohnjowa wobora wsy a gmejna Kubšicy. „Dotal wjes jeho njeje prawje česćiła. To pak dźensa nachwatamy“, zwurazni jedyn z hłownych podpěraćelow počesćenja Šěcy dr. Ludwig Ela, witacy hosći při Rachlowskej starej šuli. Mjez mnohimi wopytowarjemi běchu nimo Rachlowčanow tež mnozy Serbja z Budyskich, Radworskich a zdźěla z Kamjenskich kónčin kaž tež potomnicy sławneho Rachlowčana.
szl_Latn szl_Latn